
	1.
	Informatīvais ziņojums
Informatīvais ziņojums “Kritēriji un kārtība, kādā tiks izvērtēti pašvaldību sākotnēji iesniegtie priekšlikumi mobilitātes un pakalpojumu infrastruktūras jomās divējādas lietojamības kontekstā”
	Priekšlikums
Informatīvā ziņojuma projekta (Projekts) 6.lpp. lūdzam precizēt 4.1.apakšnodaļas 9.atsauces (footnote) informāciju, atbilstoši Ministru kabineta 09.01.2024. sēdes protokola Nr. 1, 95. § apztiprinātajam informatīvajam ziņojumam "Par tālāko rīcību patvertņu jautājumā". 
Piedāvātā redakcija
Saskaņā ar informatīvā ziņojuma "Par tālāko rīcību patvertņu jautājumā" informāciju, psadārdzinājums ir atkarīgs no konkrētās būvniecības lietas rakstura, vidēji variējot 10-30% robežās. Aplēsts, ka jaunu objektu gadījumā patvertņu izbūves izmaksas, ciktāl tas attiecas uz pagrabstāva pārseguma pastiprināšanu, varētu pieaugt aptuveni par 50 %, tādējādi, 5 stāvu ēkas gadījumā ēkas konstrukciju kopējās izmaksas var pieaugt par aptuveni 10 %.
	Ivars Nakurts (VUGD)

	2.
	Informatīvais ziņojums
Informatīvais ziņojums “Kritēriji un kārtība, kādā tiks izvērtēti pašvaldību sākotnēji iesniegtie priekšlikumi mobilitātes un pakalpojumu infrastruktūras jomās divējādas lietojamības kontekstā”
	Priekšlikums
Papildināt informatīvā ziņojuma 2.sadaļu, norādot, kurš veiks pašvaldību iesniegto priekšlikumu izvērtēšanu. Šobrīd nav viennozīmīgi skaidrs, vai to izvērtēšanā tiks piesaistīti civilās aizsardzības speciālisti, drošības jomas eksperti, dažāda veida asociāciju, piemēram, Latvijas Būvnieku asociācijas pārstāvji u.c. Ievērojot minēto, precizēt attiecīgo informatīvā ziņojuma sadaļu.
Piedāvātā redakcija
-
	Agate Sirmā (IEM)

	3.
	Informatīvais ziņojums
Informatīvais ziņojums “Kritēriji un kārtība, kādā tiks izvērtēti pašvaldību sākotnēji iesniegtie priekšlikumi mobilitātes un pakalpojumu infrastruktūras jomās divējādas lietojamības kontekstā”
	Priekšlikums
Informatīvā ziņojuma 3.1.sadaļā noteikts, ka, lai pašvaldību sniegtie mobilitātes infrastruktūras objektu priekšlikumi tiktu virzīti tālākai izvērtēšanai, tiem jāatbilst noteiktiem kritērijiem un principiem, nodrošinot šo objektu militāro pielietojumu un atbilstību civilās aizsardzības vajadzībām. Viens no principiem nosaka, ka valsts pierobežas joslā ar Krieviju un Baltkrieviju netiek attīstīta mobilitātes infrastruktūra, lai nepieciešamības gadījumā varētu īstenot pretmobilitātes pasākumus un bloķēt pārvietošanos. Nekustamo īpašumu un nodrošinājuma attīstības nodaļa norāda, ka šis jautājums vērtējams kopsakarā ar Valsts robežsardzes spēju nodrošināt tai deleģēto funkciju un uzdevumu izpildi, un mobilitātes jautājums ir ļoti būtisks priekšnosacījums valsts robežas apsardzības nodrošināšanai, tāpat tas ietekmē arī citu iekšlietu dienestu (Valsts policijas un Valsts ugunsdzēsības un glābšanas dienesta) spēju pildīt tām noteiktās funkcijas un uzdevumus, t.sk. kara apstākļos. Tāpat norādāms, ka šajā procesā iesaistāma ne tikai Aizsardzības ministrija, Nacionālie bruņotie spēki un Valsts ugunsdzēsības un glābšanas dienests, bet arī Iekšlietu ministrija, kuras viena no funkcijām ir civilā aizsardzība, un Valsts robežsardze, kuras galvenā funkcija ir nodrošināt valsts robežas neaizskaramību. Ievērojot minēto, precizēt attiecīgā informatīvā ziņojuma sadaļu.
Piedāvātā redakcija
-
	Agate Sirmā (IEM)

	4.
	Informatīvais ziņojums
Informatīvais ziņojums “Kritēriji un kārtība, kādā tiks izvērtēti pašvaldību sākotnēji iesniegtie priekšlikumi mobilitātes un pakalpojumu infrastruktūras jomās divējādas lietojamības kontekstā”
	Priekšlikums
Informatīvajam ziņojumam ir pievienots viens pielikums. Atbilstoši juridiskās tehnikas prasībām, aizstāt ziņojumā (8.lpp.) vārdus un ciparu "ziņojuma 1.pielikumā" ar vārdiem "ziņojuma pielikumā". Vienlaikus attiecīgi precizēt arī informatīvā ziņojuma pielikuma pirmo lapu.
Piedāvātā redakcija
-
	Ilze Rudzīte (IEM)



